**ОБЩИНА ДЕВНЯ**

**

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ**

**В ОБЩИНА ДЕВНЯ**

**(2017 – 2018)**

1. **ВЪВЕДЕНИЕ**

Общинската стратегия за подкрепа за личностно развитие на децата и учениците на община Девня е разработена в изпълнение на разпоредбата начл.197 от Закона за предучилищното и училищното образование (*ЗПУО)*

В основата на Общинската стратегия стои Анализ на Община Девня за потребностите от подкрепа по чл. 196, ал. 3 от *ЗПУО*, приет от Общински съвет – Девня с Решение № 204 по Протокол №13 от 23.12.2016 г. и Областна стратегия за подкрепа за личностно развитие на децата и учениците 2017-2018.

 Стратегията е в съответствие с целите, приоритетите и мерките за подобряване на достъпа и качеството на предучилищното и училищното образование, заложени в международни и национални документи:

* Закон за предучилищното и училищното образование;
* Наредба за приобщаващо образование;
* Закон за закрила на детето
* Национална стратегия за детето 2008 – 2018 г.
* Стратегия за намаляване дела на преждевременно напусналите образователната система 2013 – 2020 г.
* Стратегия за образователна интеграция на децата и учениците от етническите малцинства 2015 – 2020 г.
* Рамка за действие „Образование 2030”: Към приобщаващо и равноправно качествено образование и учене през целия живот за всички.
* Конвенция на ООН за правата на детето (1989) и др.

Подкрепата за личностно развитие **–** **обща** и **допълнителна** се осигурява на всички деца и ученици, в съответствие с индивидуалните им потребности и цели да осигури за децата и учениците подходяща физическа, психологическа и социална среда за развиване на способностите и уменията им.

1. **АНАЛИЗ НА СЪСТОЯНИЕТО И ГОТОВНОСТТА НА ОБЩИНА ДЕВНЯ И НА ОБРАЗОВАТЕЛНИТЕ ИНСТИТУЦИИ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ**
	1. **Състояние на общинската мрежа от образователни институции за учебната 2016/17 г.**

Образованието е един от основните приоритети на Община Девня. Изпълнявайки своите правомощия и отговорности общината координира изпълнението на приема на ученици в общообразователните профилирани и професионални паралелки; обхвата на децата и учениците, подлежащи на задължително образование; поддържането и обновяването на материално-техническата база; организация на учебния ден в средищното училище.

Общината разполага с добра образователна инфраструктура и към момента не се изпитва недостиг от материална база. Постигнати са напълно държавните образователни изисквания, задоволени са желанията на родителите за достъп до детски градини, а изградената база има капацитет да поеме допълнителен брой деца.

Учениците и децата от селата Кипра и Падина и от кварталите „Река Девня”, „Химик” и „Гъбена махала” се извозват с организиран транспорт до училищата и детските градини. Организирана е целодневна учебно-възпитателна работа, включително хранене и полуинтернатни групи.

През учебната 2016/2017 година образователната система в Община Девня обхваща 2 училища и две детски градини с един филиал:

СУ „Васил Левски“ – град Девня, ОУ „Св. Св. Кирил и Методий“ –град Девня, кв. „Повеляново“. СУ „Васил Левски “ е единственото за общината средищно училище.

ДГ „Незабравка“, ДГ „Детелина“ - филиал и ДГ „Здравец“. Към детските градини в Девня пътуват деца от 2 населени места от общината.

На територията на община Девня няма Център за подпомагане на личностното развитие, ползват се услугите на областния град - Варна, но се обмисля вариант за разкриването на такъв в съществуваща сграда, общинска собственост, чрез кандидатстване по европейски програми.

*Предучилищно образование*

|  |  |  |  |  |  |
| --- | --- | --- | --- | --- | --- |
| Детска градина | Финансиране | Брой деца | Деца със СОП | Педагогически специалисти | Непедагогически специалисти |
| ДГ „Здравец“ | общинско | 72 | - | 10 | 8,5 |
| ДГ „Незабравка“ | общинско | 95 | 1 | 10 | 9 |
| ДГ „Детелина“-филиал | общинско | 128 | - | 8,5 | 9,5 |
| Общо: |  | 295 | 1 | 28,5 | 28 |

*Забележка: В ДГ „Детелина“ и ДГ „Здравец“ функционират по една яслена група за деца от 10 месеца до 3 годишна възраст.*

Броят на децата в детските градини е 295 и се обгрижват в 2 яслени групи и общо 11 групи, от които 6 подготвителни, 4 градински и 1 разновъзрастова (от 2- до 4 годишна възраст) групи. В ДГ „Незабравка“ и ДГ „Детелина“ – филиал с около 20 деца работи логопед.

*Начално, основно и средно образование*

|  |  |  |  |  |  |  |
| --- | --- | --- | --- | --- | --- | --- |
| Училища | Финан-сиране | Бр. уч. дневна форма | Бр. Уч.самостоятелнаформа | Ученици със СОП | Педагогически специалисти | Непедагог.специалисти |
| СУ „Васил Левски“ | общинско | 526 | 35 | 11 | 49 | 16 |
| ОУ „Св. Св. Кирил и Методий“ | общиснко | 152 | 5 | 2 | 14 | 3 |
| Общо: |  | 678 | 40 | 13 | 63 | 19 |

В СУ „Васил Левски“ се обучават 11 деца със СОП (Специални образователни потребности), като 10 от тях са на ресурсно подпомагане.

Профилираното и професионално обучение на учениците се осъществява в СУ „Васил Левски“ с прием след завършен VIII клас в паралелка профил „Технологичен – Информационни технологии“ и професионална паралелка „Дизайнер“, специалност „Рекламна графика“. През учебната 2017/2018 г. предстои разкриването на две нови професионални паралелки със специалности, по – „Електрообзавеждане на производството“ и „Автоматизация на непрекъснати производства“. Експерти от Центъра за кариерно ориентиране към Регионалното управление на образованието (РУО) във Варна запознаха учениците от VIII клас с новите професионални паралелки, също така се има и уверението на бизнеса за финансово подпомагане на учебния процес и гарантира осигуряването на работни места, на успешно завършилите зрелостници.

От учебната 2016 / 2017 г. в СУ „Васил Левски“ и ОУ „Св. Св. Кирил и Методий“ град Девня се изпълняват дейности по проект (ТВОЯТ ЧАС) - фаза І, който се реализира по Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейските структурни и инвестиционни фондове. Основна цел на проекта е създаване на условия за повишаване потенциала на учениците и на възможностите им за успешно завършване на средното образование чрез допълване, развиване и надграждане на техните знания, умения и компетентности, придобити в рамките на задължителната им подготовка в училище.

В процеса на реализация на проекта у учениците ще се развият уменията за:

- учене, компетентностите, творческите и спортните способности на учениците в тематични области, които са извън включените в задължителната училищна подготовка;

- ще се работи за преодоляване на образователните дефицити на учениците, които срещат затруднения в подготовката си по задължителните дейности в училище и повишаване на мотивацията им за учене;

- за повишаване на образователните постижения на учениците в определени научни области;

- превръщане на училището в по-привлекателно място за учениците, с което да се намали преждевременното им напускане на образователната система, и изграждане на по-голяма увереност в собствените им сили, с което да се насърчи бъдещата им социална, професионална и личностна реализация;

- създаване на ефективни механизми за участие на общността, родителите и близките на учениците в дейностите на училищата, с което ще се подпомогне изборът на ефективен набор от извънкласни дейности по интереси и дейности за преодоляване на образователните дефицити на учениците;

- прилагане в извънкласните дейности на електронни и мултимедийни продукти за постигане на достъпно знание, устойчивост на интересите на учениците и мотивираща, позитивна среда.

По НП "Училището-територия на учениците" в ОУ „Св. Св. Кирил и Методий“ е обособена стая за занимания по интереси за учениците от начален етап - Модул "Подкрепа на целодневното обучение на учениците от начален етап".

* 1. **Състав и особености на групите в риск в община Девня**

По данни на Дирекция „Социално подпомагане” децата с увреждания в Община Девня са 61 към 30.11.2016 год. Това е една сложна целева група, тъй като обединява деца с физически, умствении комплексни увреждания. Основните потребности на деца с увреждания са свързани с осигуряване на достъп до образователни, здравни и социални услуги, придобиване на умения и навици за самостоятелен живот, осигуряване на възможности за професионална квалификация и реализация и на подкрепяща среда за семейството и близките на деца с увреждания, интеграция в общността, осигуряване на достъпна архитектурна среда. Една от алтернативите за тази целева група е паричното подпомагане по Закона за социалното подпомагане и Закона за интеграция на хората с увреждания.

С тях работят ресурсни учители и логопеди. През учебната 2015/2016г. бяха разкрити логопедични кабинети в двете училища. През учебната 2016/2017 г. логопедите работят в детските градини. През последните няколко години, децата със специални образователни потребности на територията на Община Девня се увеличават. Семействата на всички деца с увреждания се нуждаят от подкрепа за отглеждане на децата, като особено остро тази необходимост се проявява при следните свързани групи в риск - самотни майки, семейства, в които единият партньор е личен асистент и многодетни семейства с деца с увреждане. Сфери на работа за преодоляване на проблемите са ранна интервенция, консултиране, подкрепа за обучения и осигуряване на добра грижа.

**Деца, настанени при близки и роднини**

Настаняването на деца при роднини и близки е една от формите на споделена грижа в рамките на разширеното семейство и намира широко приложение през последните години. Общият брой на настанените деца в семейства на роднини и близки до ноември 2016 г. – 16 деца и 2 в процес на настаняване, това са случаи, които са преминали през Отдел „Закрила на детето” и е наложена мярка за закрила. При тези деца е необходима подкрепа на хората, които са поели грижа за отглеждане на децата, вместо техните биологични родители. Проблемите се отнасят също до потребностите на децата да получават адекватни грижи и до потребностите на роднините и близките да бъдат подкрепени при предоставяне на грижите за настанените при тях деца.

**Деца с проблемно поведение**

По данни на МКБППМН до м. ноември 2016г. работи с 28 деца, 2015 г. работи с 29 деца. Образуваните и разгледани възпитателни дела са 5 на брой с общо 13 малолетни и непълнолетни деца, Възпитатлените дела са за кражби и хулигански прояви. При направения анализ относно причините за извършените асоциални прояви и престъпления от малолетни и непълнолетни, на преден план изпъкват следните фактори – нездрава или криминогенна семейна среда, липса на пълноценен и ефективен родителски контрол, лоши хигиенно-битови условия в семейството, не посещаване на училище, вредно влияние от страна на приятелското обкръжение, липса на трайни интереси, лекомислие и увлечение, недостатъчна заинтересованост наобществеността по проблема. Като цяло в момента спрямо децата с проблемно поведение се прилага система от възпитателни мерки регламентирани в ЗБППМН . Приоритет в работата на МКБППМН е взаимодействието с училищните комисии, педагогическия съветник и училищни ръководства. За всяко заседание по възпитателно дело от Дирекция „Социално подпомагане” – отдел „Закрила на детето” се осигурява представител, който да защитава правата и интересите на децата. Това подпомага определянето на адекватни и ефективни възпитателни мерки. Също така МК оказва съдействие на образователните институции за обхващане в училище на подлежащите на задължително образование деца и ограничаване на отпадането от образователната система.

**Деца в риск от отпадане от училище**

Основните проблеми, водещи до отпадане на децата от училище са:

* Липса на мотивация на децата за посещаване на училище;
* Занижен родителски контрол;
* Отсъствие на родителите и невъзможност на настойниците да оказват контрол;
* Неприемане на образованието като ценност;
* Недостатъчни доходи на семейството и бедност.

Много често проблемите при децата са провокирани от проблеми, свързани с родителския капацитет и липсата на услуги за подкрепа на родителите. В повечето случай децата са вече случаи на ОЗД. Голяма част от случаите са деца с проблемни в училище. Много от децата попадат в рисковите групи, тъй като родителите имат трудности при отглеждането им поради социално-битови проблеми, липса на постоянни доходи в семейството, многодетни семейства, нисък родителски капацитет, проблеми породени от липса на умения или невъзможност за родителстване. Това са проблеми свързани с обективни трудности при отглеждане на децата, т.е. дадености, които са факт и нямат отношение към личността на родителите. Тези проблеми са свързани предимно със субективните трудности на родителите за осъзнаване и посрещане на потребностите на децата в случай на непълнолетни родители, непълни семейства, разведени родители, родители с увреждания, родители които са в чужбина, ниското образавание на родителите, съчетано с ниския социално-икономически статус.

**Деца на непълнолетни майки**

По данни на отдел „Закрила на детето“ към Дирекция „Социално подпомагане“ в община Девня към месец ноември 2016г. има 6 непълнолетни майки.

**Деца от семейства в неравностойно социално положение.**

Социално – битовите проблеми на родителите (липса на жилище, липса или ниски доходи, многодетни семейства) предполагат обективни трудности при отглеждане на децата. Специфичен проблем за децата от семейства в неравностойно положение е ниското качество на живот и влошения социално-психологически климат в семействата.

Помощите за безработни не могат да компенсират цялостния проблем на семействата в риск. Невъзможността за справяне със ситуацията е предпоставка за явления като стрес, депресия, домашно насилие, разпадане на семействата, изоставяне на деца и др., които водят до редица други неблагоприятни последици.

 Към тази група се включват:

 - Деца, които живеят в социално слаби семейства;

 - Деца на самотни родители.

 - Деца в многодетни семейства

**2.3. Обезпеченост на образователната система със специалисти.**

**Осигуряване на специалисти** - В общинските образователни институции по трудови правоотношения на педагогически длъжности работят 92 педагогически специалисти.

*Общ брой педагогически персонал и такъв с ПКС (професионално квалификационна степен)*

|  |  |
| --- | --- |
| **Училище** | **Педагогически персонал** |
| Общо | С придобита ПКС, от тях: |
| I степен | II степен | III степен | IV степен | V степен |
| **Общо** | 92 | **-** | **-** | **-** | **-** |  |
| СУ „Васил Левски“ | 49 | - | 1 | - | 1 | - |
| ОУ „Св. Св. Кирил и Методий“ | 14 | - | - | - | - | 1 |
| ДГ „Незабравка“ | 10 | - | - | - | 2 | 2 |
| ДГ „Детелина“ - филиал | 9 | - | - | - | 4 | 1 |
| ДГ „Здравец“ | 10 | - | - | - | 2 | 1 |

По данни на образователните институции, педагогическите специалисти в общината имат необходимост от въвеждаща и поддържаща квалификация за работа с деца с проблемно поведение, както и за работа с надарени деца, също така учителите периодично да бъдат включвани в квалификационни обучения за работа с деца със СОП (Специални образователни потребности).

1. **ПРЕДИЗВИКАТЕЛСТВА**

Основните предизвикателства при реализиране на процесите на осигуряване на подкрепа за личностно развитие на децата и учениците от Община Девня са:

* Ранно и своевременно идентифициране на потребностите от допълнителна подкрепа на всяко дете и ученик в рамките на образователната институция
* Осигуряване на квалифицирани специалисти.
* Включване на детето или ученика като активен участник в дейностите по подкрепа на личностното развитие.
	+ Привличане на родителите в процесите на подкрепа за личностно развитие на децата им.
	+ Осигуряване на приобщаваща среда на място – в образователните институции, в които се организират и провеждат дейности по подкрепа.
	+ Осигуряване на безопасна образователна, информационна, виртуална и социална среда за израстване и развитие на децата и учениците в условията на толерантност, равнопоставеност, сътрудничество и подкрепа.
1. **ОБЩА И СТРАТЕГИЧЕСКИ ЦЕЛИ**
	1. **ОБЩА ЦЕЛ:**

**Осигуряване на ефективна обща и допълнителна подкрепа за личностно развитие на децата и учениците в Община Девня.**

* 1. **СТРАТЕГИЧЕСКИ ЦЕЛИ:**

**Стратегическа цел 1**: Осигуряване на процес и среда на учене, които премахват пречките пред ученето и създават възможности за развитие и участие на децата и учениците във всички аспекти на живота на общността.

**Стратегическа цел 2**: Осигуряване на качество на човешките ресурси за ефективно посрещане на разнообразието от потребности на всички деца и ученици.

**Стратегическа цел 3**: Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование.

**Стратегическа цел 4**: Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.

**Стратегическа цел 5:** Създаване на условия за развитие в областта на науката, техниката, културата, спорта и пълноценно използване на свободното време на децата и учениците.

1. **МЕРКИ ЗА ПОСТИГАНЕ НА ЦЕЛИТЕ**

Мерките са групирани според стратегическите цели и представят насочващи примерни направления и дейности за общината, образователните институции и другите държавни институции, които ще планират и изпълняват конкретни дейности, според своите компетентности.

* 1. **По стратегическа цел 1:** **Осигуряване на процес и среда на учене, които премахват пречките пред ученето и създават възможности за развитие и участие на децата и учениците във всички аспекти на живота на общността.**

**Мярка 1** Осигуряване на качествено оценяване на индивидуалните потребности на децата и учениците и разграничаване на нуждата от обща и от допълнителна подкрепа.

* Извършване на оценка на риска от обучителни затруднения на децата и учениците, като се отчита физическото, познавателното, езиковото, социалното и емоционалното му развитие
* Определяне на степента и вида на увреждане на конкретно дете, определяне на достатъчния брой часове за ресурсно подпомагане и на необходимата работа с други специалисти като психолог, логопед, рехабилитатор и др.
* Организиране на обучение на педагогически специалисти, социални работници и обществени възпитатели по въпросите на приобщаващото образование

**Мярка 2** Прилагане в образователните институции на методи и подходи за ефективна работа с децата и учениците с обучителни трудности във формите за общата подкрепа за личностно развитие

* Осигуряване на допълнителен и различен ресурс за децата, които не могат да отговорят на изискванията на учебната програма, съобразно техните оптимални възможности.

**Мярка 3** Организиране в образователните институции на допълнителна подкрепа за личностно развитие на децата и учениците със СОП (Специални образователни потребности).

– Създаване в училищата и детските градини на екипи за подкрепа за личностно развитие (ЕПЛР) за всяко конкретно дете и ученик, за което ще се извършва оценка на индивидуалните потребности и ще се предоставя допълнителна подкрепа

* Разработване на индивидуален учебен план и индивидуални учебни програми за учениците със СОП.
* Използване на разнообразни образователни стратегии, методи и техники за преподаване, обучение, възпитание, учене и мотивиране на учениците със СОП. Прилагане на иновативни дидактически упражнения и игри за работа с ученици със СОП.
* Поведенчески интервенции за деца с хиперактивно поведение. Системи за поведенческо управление.
* Прилагане на арт-терапия и арт-педагогика за ученици със СОП.
* Осигуряване на възможности за продължаване на обучението след VII клас, вкл. и професионална подготовка за учениците със СОП.

**Мярка 4** Предотвратяване и адекватна и ефективна реакция при тежки нарушения на дисциплината и прояви на агресия и тормоз от и спрямо деца и ученици.

* Изготвяне съвместно с учениците на правила за поведението им в паралелката или групата.
* Дейности за развитие на компетентностите на всички членове на институционалната общност, включително за запознаване с различните форми на насилие и с техники за преодоляването им.
* Провеждане на превантивни кампании срещу агресията и тормоза в училища и по общини.
* Запознаване с и прилагане на нови подходи за справяне с гневните изблици и напрежението, решаване на възникналите проблеми и конфликтните ситуации без провокиране на ново напрежение, проучване и установяване какво се крие зад проблемното поведение на децата.
* Прилагане в образователните институции на ефективни форми и методи за комуникация между училището и семейството.
* Използване на методите на арт-терапията за деца и ученици с проблемно поведение и техните родители.
* Организиране на информационни и образователни кампании за превенция на правонарушенията, извършвани от млади хора

**Мярка 5** Подкрепа на дарбите и талантите на децата и учениците. Прилагане на системи за поощрения и награждаване на децата и учениците на училищно, общинско и областно ниво.

* + Осигуряване на допълнителна подкрепа за личностно развитие на деца и ученици с изявени дарби – 1. осигуряване на възможности за работа с дете или ученик с изявени дарби по конкретен случай и за допълнителна индивидуална работа за развитие и надграждане на изявените дарби; 2. осигуряване на възможности за ползване на подходяща физическа среда, обзавеждане, оборудване, материали и консумативи; 3. осигуряване на квалифицирани специалисти за допълнителна подкрепа в съответната област – науки, технологии, изкуства, спорт; 4. осигуряване на възможности за участие в различни национални и международни изяви – състезания, конкурси, олимпиади, фестивали, концерти, спектакли, изложби и други; 5. осигуряване на възможности за включване в програми и проекти.

**Мярка 6**  Дейностите по кариерно ориентиране и консултиране като част от общата подкрепа за личностно развитие.

* Дейности по професионално ориентиране в училищата чрез игри, директно наблюдение и пряк контакт с хора от различни професии.
* Организиране на „Ден на кариерното ориентиране“.
* Участие в инициативата „Мениджър за един ден”

**Мярка 7** Предотвратяване на напускането на училище и ефективно включване на отпаднали ученици обратно в образователната система.

* Проучване на необхванатите в училище ученици от социално слаби и ромски семейства.
* Подобряване на обмена на данни и координацията и сътрудничеството между институциите по конкретни случаи на напускане на образователната система, и по обхвата на учениците, подлежащи на задължително обучение.
* Благотворителни акции за ученици в социален риск от изключване, вкл. и благотворителни и доброволчески дейности от ученици.
* Разширяване на обхвата и ефективността на целодневната организация на учебния ден.
* Кампания против ранните бракове в ромските общности.
* Налагане на административни санкции, съгласно чл.347 от ЗПУО.
* Осигуряване на безплатен транспорт за пътуващите ученици.
	1. **По стратегическа цел 2 – Осигуряване на качество на човешките ресурси за ефективно посрещане на разнообразието от потребности на всички деца и ученици.**

**Мярка 1** Осигуряване на специалисти в училищата и детските градини и в общинските институции за предоставянето на обща и допълнителна подкрепа за личностно развитие.

* + Осигуряване на логопедии рехабилитатори
	+ Взаимодействие между образователните институции за съвместно ангажиране на специалисти.
	+ Осигуряване на ресурсни учители за краткосрочна и дългосрочно допълнителна подкрепа на децата и учениците със специални образователни потребности

**Мярка 2** Повишаване квалификацията на педагогическите специалисти за придобиване и усъвършенстване на компетентностите, за идентифициране на потребностите и предоставяне на обща и допълнителна подкрепа.

* Провеждане на обучения на училищно, общинско и на областно ниво (от РУО) за учители, педагогически съветници и други специалисти, работещи с деца и ученици, по теми, свързани с приобщаващото образование.
* Участие в регионални и национални обучения на педагогически специалисти, извън ЕПЛР (Екип за подкрепа за личностно развитие), за разпознаване на потребността от обща или допълнителна подкрепа и за ефективна екипна работа за предоставянето на личностно подкрепа.
* Обучение на класни ръководители за ефективно изпълнение на специфичните допълнителни професионални задължения.
* Предоставяне на институциите и на педагогическите специалисти на информация за квалификационни възможности.

**Мярка 3** Сътрудничество между педагогическите специалисти и обмен на добри практики.

* Организиране на форуми за споделяне на опит и добри практики от педагогическите специалисти – на училищно, общинско и областно ниво.

**4.3** **По стратегическа цел 3: Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование.**

**Мярка 1** Подобряване на достъпността на архитектурната среда в образователните институции като част от осигуряването на подкрепяща среда.

* Изграждане на съоръжения за достъпност на входовете на училищата и детските градини – рамки, асансьори и др.
* Изграждане и адаптиране на детски площадки и съоръжения за игра в училищата и детските градини за деца с увреждания.
* Изграждане на адаптирани санитарни възли в детските градини, училищата и обслужващите звена за децата със специални образователни потребности.

**Мярка 2** Подобряване на специализираната подкрепяща среда в образователните институции, съобразно нормативните изисквания

* + Създаване и оборудване на кабинет за ресурсно подпомагане във училищата и детските градини, в които има деца със СОП и периодично обновяване на ресурсните кабинети с дидактични материали;
* Осигуряване на достъп за обслужване на деца и ученици с увреждания в останалите помещения (библиотеки, административни кабинети и други);
* Реализиране на проекти по Националните програми на МОН, насочени към осигуряване на съвременна образователна среда, достъпност и сигурност на средата;
	1. **По стратегическа цел 4: Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.**

**Мярка 1** Развитие на ефективни форми за работа с родителите на деца и ученици с обучителни трудности и със специални образователни потребности.

* Осигуряване на подкрепяща среда за семействата и близките на децата със СОП – консултиране с психолози, логопеди, социални работници, тренинги и др.
	+ Организиране срещи на родители със сходни проблеми за обмяна на опит и полезна информация.
* Привличане и използване ресурса на родителите за обогатяване на възможностите за въздействие, социализация и развитие – включване в екипи, извънкласни форми и групи, интелектуален, финансов, емоционален ресурс и др.
	+ Информиране на родителите за възможностите за продължаване на образованието или за придобиване на професионална квалификация на учениците със СОП след VII и X клас и съвместен избор на най- благоприятна възможност за образование.
	+ Определяне на ден в месеца за организиране на „Отворени врати в ДГ/училище“ за посещение на родители.
* Повишаване информираността на родителите относно затрудненията в образователния процес на техните деца и възможностите за преододляването им
* Работа с родителите и настойниците, които възпрепятстват децата редовно да посещават училище. Създаване на „Училище за родители“ (в учебните заведения и/или на общинско ниво).
* Осигуряване на адекватна и достатъчна информация за родителите за процеса на приобщаващото образование на институционалните сайтове.

**Мярка 2** Работа с родителите на деца и ученици с изявени дарби:

* + - Консултиране на родителите на деца с изявени дарби и насочване към специалисти за развитие на детето.
		- Разяснителни и информационни кампании за предлаганите услуги за деца с изявени дарби, специалисти в различните сфери на развитие и общински програми и мерки за стимулиране на деца с изявени дарби.
		- Популяризиране на дарители, кампании и юридически лица, подкрепящи даровити и талантливи деца.

**Мярка 3** Подобряване на координацията и сътрудничеството между институции по отношение на работата с децата в риск и деца, жертви на насилие:

* + Съвместни дейности на институциите в системата на предучилищното и училищното образование с Отдел Закрила на детето (ОЗД) и Местната комисия за борба с противообществените прояви на малолетни и непълнолетни (МКБППМН) в подкрепа на деца с рисково поведение и жертви на насилие (периодични срещи, планове за действие, годишни анализи).
	+ Провеждане на срещи-разговори в училищата, с участието на ученици и представители на МВР, ОЗД, МКБППМН.

**Мярка 4**  Взаимодействия между участниците в образованието и институциите по отношение на отпадането от училище и връщане в образованието на отпаднали ученици:

* Ангажиране с конкретни мерки на обществените съвети, ученическите съвети, ученици и родители-доброволци в дейности, насочени към приобщаването на ученици в риск, ученици в неравностойно положение и подпомагането им да намерят и заемат своето място в училищния живот и в обществото.
* Използване на пълния потенциал на наставничеството за работа с ученици, застрашени от отпадане от образователната система.
* Развитие на целодневна организация на учебния процес, като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

**4.5. По стратегическа цел 5: Създаване на условия за развитие в областта на науката, техниката, културата спорта и пълноценно използване на свободното време на децата и учениците.**

**Мярка 1** Дейности, насочени към осигуряване на възможности за разнообразна личностна изява на всички деца и ученици.

* + Създаване на условия за разнообразна извънкласна и извън училищна дейност – разкриване на „Образователен детски център за извънучилищна дейност“.
		- Организиране и провеждане на публични изяви на групите за извънкласни дейности.
* Организиране на училищно или общинско на спортни празници и мероприятия, вкл. и съвместно с деца и ученици със СОП.
* Организиране на кулинарни празници и състезания – на класно, училищно или общинско ниво.
* Организиране, провеждане и участие в различни прояви и инициативи, съгласно Културния календар на Община Девня, включително и събития за възраждане на българския фолклор.
1. **УПРАВЛЕНИЕ, МОНИТОРИНГ И КОНТРОЛ**

Община Девня отговаря за изпълнение на Общинската стратегия за подкрепа за личностно развитие на децата и учениците.Целите се постигат с общите усилия на всички заинтересовани от процеса страни, в съответствие с компетенциите им.

За изпълнение на общинската стратегия, ежегодно до 30 април, общинския съвет, по предложение на кмета и след съгласуване с Регионалното управление на образованието, приема годишен план за изпълнение на дейностите за подкрепа на личностно развитие.

Общинската стратегия и съгласуваният и приет годишен план се изпращат на областния управител Варна до 15 май.

Изпълнението на годишния общински план се координира и отчита на общинско ниво по ред, определен от кмета на община Девня в сроковете, посочени в чл. 197, ал. 3 от ЗПУО.

Изпълнението на общинския план се отчита на областно ниво – до 01 март на следващата година.

Приета с Решение № 279 на редовно заседание на ОбС гр. Девня на 12.06.2017 г., Протокол № 19